November | 2016 | Liefdesverhale blog
Month: November 2016	Nuut: Schalkie van Wyk Keur 13	November 9, 2016 ~ nbliefdesverhale	~ Leave a comment	Drie gunstelingverhale deur Schalkie van Wyk verskyn hierdie maand in Schalkie van Wyk Keur 13 :
Lees ’n uittreksel uit Droomman aan boord deur Elsa Hamersma	November 4, 2016 ~ nbliefdesverhale	~ Leave a comment	Ná ’n motorongeluk herstel Victoria Vermaak op ’n luukse bootreis saam met haar ouers en vriendin Belle. Maar Belle herdoop dit gou na die manvang-vaart. Victoria loop vir Bartho Krüger raak wat ook op die reis herstel ná ’n ski-ongeluk hom tydelik aan ’n rolstoel gekluister het. Is hy Victoria se droomman? Wat van sy broer, Lukas, wie se aanraking haar vel byna aan die brand laat slaan …?
Boek van die maand in November: Droomman aan boord deur Elsa Hamersma	November 2, 2016 ~ nbliefdesverhale	~ Leave a comment	Droomman aan boord deur Elsa Hamersma is NB-Liefdesverhale se boek van die maand in November!
Victoria Vermaak se ouers nooi haar saam op ’n luukse bootreis om te herstel ná sy in ’n motorongeluk betrokke was. Haar lewenslustige vriendin Belle, wat saamreis, het egter nie net herstel in gedagte nie: Sy het die bootrit na die MVV – die manvang-vaart – herdoop en is vasberade dat sy en Victoria voor die einde van die vakansie elk ’n nuwe manlike bewonderaar moet hê.
Op die boot loop Victoria vir Bartho Krüger raak, die sakeman wat sy die aand van die motorongeluk ontmoet het. Hy herstel ook op die vaart ná ’n ski-ongeluk hom tydelik aan ’n rolstoel gekluister het. Hoewel die besonderhede van hul eerste ontmoeting vaag is, onthou Victoria dat hy vir haar presies gelyk het soos sy haar droomman voorstel.
Is Bartho werklik als waaroor Victoria nog altyd droom? Is dit net sy afhanklikheid van die rolstoel wat hom so nukkerig maak? Wat van sy broer, Lukas, wie se blote aanraking haar vel byna aan die brand laat slaan …?
Elsa Hamersma het grootgeword in Pretoria, waar sy skool en universiteit toe is. Ná haar huwelik met André werk en leef hulle twee-en-dertig jaar in Johannesburg. Ná aftrede trek hulle Stellenbosch toe en bou ’n vakansiehuis op Jakkalsfontein aan die Weskus.
Die lewe by die see wen hul harte en tans woon hulle voltyds op Jakkalsfontein. Elsa het al verskeie tydskrifverhale, romanses en ’n bekroonde jeugverhaal die lig laat sien.